**Sincron cu fluturi**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*fantezie în crepuscul\*

cu două secunde înainte de-a fii viu

vroiai să celebrezi femeia

starea perfectă de poezie își cerea obstinat contur

carnea ta

substanță revelatoare

coasta mustind de păsări s-ar putea

să nu-ți aparțină

darului nu-i poți absorbi misterul fără o moarte la schimb

o ciupitură de-abis submina acid

iminența nașterii

nu știai cărei nuanțe vom broda

respirări sincopate

să nu rănești visului tălpile goale

alergând prin absențele mele

din vulcanul sorții am să culeg câțiva maci

humei

lest incandescent

butoniera efemerului se cere decorată

vom bea discret zboruri direct din artere și nimănui

nu vom lipi degetele

prin tunelul circular al dragostei

se poate ajunge oriunde

fie și cu două secunde înainte de-a fi viu

poți afla

cine așteaptă să te locuiască

doar arcul din atrii dezamorsat și o săritură cu boltă

perspectiva cărnii

schimbă mâna care ține așii destinului